Publication: Magyar Közlöny
Issue: MK-2011-114 (Year: 2011, Number: 114)
Era: contemporary
Section: 2. melléklet a 38/2011. (X. 5.) NGM rendelethez
Paragraph Index: 353

4. A játékok és tartozékaik nem hordozhatják a légutak elzárásának kockázatát. 4.1. Sem a játékok, sem részeik nem járhatnak olyan kockázattal, hogy a száj és az orr kívülrõl történõ elzáródásából fakadóan a légutak elzáródásával fulladást okozhatnának. 4.2. A játékoknak és tartozékaiknak olyan méretûeknek kell lenniük, hogy ne jelentsenek semmilyen fulladási kockázatot a szájüregben, a garatban vagy az alsó légutak nyílásánál megakadt tárgyak okozta belsõ légúti elzáródás miatt. 4.3. Azoknak a játékoknak, alkotórészeiknek és azoknak a leválasztható részeknek, amelyek kifejezetten olyan játékok részei, amelyeket nyilvánvalóan 3 évnél fiatalabb gyermekek számára ajánlották, olyan méretûeknek kell lenniük, hogy a gyermek ne nyelhesse le vagy lélegezhesse be. Ez vonatkozik más olyan játékokra, amelyeket arra szántak, hogy azokat szájba vegyék, valamint alkotórészeikre és leválasztható részeikre is. 4.4. A játékok kiskereskedelmi forgalmazása során használt csomagolás nem okozhat fojtási vagy fulladási veszélyt, ami a száj és az orr kívülrõl történõ elzáródásából fakadhat. 4.5. Az élelmiszerekben vagy az élelmiszerek között található játékokat külön csomagolásban kell elhelyezni. Ennek a csomagolásnak a forgalomba kerüléskor olyan méretûnek kell lennie, hogy megakadályozza a lenyelését és/vagy a belélegzését. 4.6. A 4.4. és 4.5. pontban említett gömbölyû, tojásdad vagy ellipszoid alakú játékcsomagolásnak és leválasztható tartozékainak, illetve a henger alakú, lekerekített végû csomagolásnak és leválasztható tartozékainak olyan méretûnek kell lennie, hogy a szájüregben, a garatban vagy az alsó légutak nyílásánál megakadva ne okozhassa a légutak elzáródását. 4.7. Be kell tiltani az olyan játékokat, amelyek úgy kapcsolódnak az élelmiszerhez, hogy a játékhoz való közvetlen hozzáféréshez elõször el kell fogyasztani az élelmiszert. Azon játékok részeinek, amelyek más módon közvetlenül élelmiszerhez kapcsolódnak, maradéktalanul eleget kell tenniük a 4.2. és 4.3. pontban elõírt követelményeknek.

Source: https://magyarkozlony.hu/hivatalos-lapok/570956bc3747a74271d94dfcdcb36198e748a8a8/dokumentumok/26644921e2dbbab12e91b063b2db5f5d50955290/letoltes